SL Uradni list Evropske unije C 222/8

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

(2008/C 222/07)

Številka XA: XA 150/08

Država članica: Latvija

Regija: —

Naziv sheme pomoči ali ime podjetja, ki prejme individualno pomoč: Atbalsta shēma „Atbalsts ciltsdarbam“

Pravna podlaga: Ministru kabineta 2008. gada 22. janvāra noteikumu Nr. 41 „Noteikumi par valsts atbalstu lauksaimniecībai 2008. gadā un tā piešķiršanas kārtību“ 2. pielikums.

Ministru kabineta noteikumu „Noteikumi par valsts atbalstu ciltsgrāmatā uzņemto dzīvnieku sagatavošanai un tā piešķiršanas kārtību“ projekts

Načrtovani letni izdatki po shemi ali skupni znesek individualne pomoči, dodeljene podjetju: Načrtovani letni izdatki po shemi znašajo 14 910 000 LVL

Dodatne informacije o financiranju: Nova shema pomoči je namenjena povečanju financiranja, predvidenega po sedanji shemi XA 254/07, ki predvideva letne izdatke v višini 9 910 000 LVL, in sicer za 5 000 000 LVL, s čimer ta shema pomoči nadomešča shemo pomoči XA 254/07

Največja intenzivnost pomoči: V skladu s členom 16 Uredbe (ES) št. 1857/2006:

V skladu s členom 15 Uredbe (ES) št. 1857/2006: do 100 % izdatkov v zvezi z organizacijo tekmovanj, razstav, sejmov in forumov ter sodelovanja na njih za izmenjavo informacij v sektorju

Datum začetka izvajanja:

Dodatne informacije v zvezi z izvajanjem: Ukrepi, predvideni s sedanjo shemo pomoči XA 254/07 se izvajajo od 1. maja 2007 do 31. decembra 2013. Ta shema pomoči bo po objavi v Uradnem listu Evropske unije nadomestila shemo pomoči XA 254/07, ukrepi, ki so bili že sprejeti v skladu s členoma 15 in 16 Uredbe (ES) št. 1857/2006, pa se bodo nadaljevali

Trajanje sheme ali individualne pomoči: Do 31.12.2013.

Do 31. decembra 2011 v primeru pomoči v zvezi z uvedbo inovativnih metod ali praks vzreje na kmetiji, razen izdatkov v zvezi z umetno osemenitvijo

Cilj pomoči: Cilj pomoči za mala in srednje velika podjetja je:

spodbujanje rejcev k sodelovanju pri ocenjevanju mladih plemenskih živali in drugih programih za selekcijo živali,

povečanje donosa živine, izboljšanje genskega potenciala in povečanje števila čred, ki imajo visoko plemensko vrednost,

uvedba evidenc o donosu in poreklu živali ter izboljšanje programske opreme v zvezi z rejo in programi za selekcijo živali, pri katerih se uporablja skupno omrežje IT,

modernizacija tehnologij za ugotavljanje donosa živine in kakovosti mesa,

spodbujanje živinorejcev k vzreji živali z visoko plemensko vrednostjo in izboljšanju njihovih plemenskih značilnosti,

ohranitev in izboljšanje živali s poreklom in njihovega genskega sklada v Latviji,

izvedba ocenjevanja živali s poreklom ter organizacija razstav in preizkusov delovnih zmogljivosti/tekmovanj za konje.

Uporabljata se člena 15 in 16 Uredbe (ES) št. 1857/2006.

Upravičeni stroški po merilih za dodelitev pomoči:

Zadevni gospodarski sektorji: Pomoč je namenjena malim in srednje velikim podjetjem, ki se ukvarjajo s primarno proizvodnjo kmetijskih proizvodov.

Pomoč je namenjena živinorejskemu sektorju

Naziv in naslov organa, ki dodeli pomoč:

Latvijas Republikas Zemkopības ministrija LV-1981 Rīga

Spletni naslov: Ministru kabineta 2008. gada 22. janvāra noteikumu Nr. 41 „Noteikumi par valsts atbalstu lauksaimniecībai 2008. gadā un tā piešķiršanas kārtību“ 2. pielikums:

http://www.zm.gov.lv/doc_upl/2.pielikums.doc

Ministru kabineta noteikumu „Noteikumi par valsts atbalstu ciltsgrāmatā uzņemto dzīvnieku sagatavošanai un tā piešķiršanas kārtību“ projekts:

http://www.zm.gov.lv/?sadala=932

Drugi podatki: Ta shema pomoči bo po objavi v Uradnem listu Evropske unije nadomestila shemo pomoči XA 254/07.

S povečanjem proračuna za shemo pomoči bo mogoče kriti izdatke v zvezi z upravnimi stroški za vodenje rodovniških knjig, in sicer ne samo za kmetije za živali s poreklom, ampak tudi za živino na kmetijah pod nadzorom, kar bo povečalo genetsko kakovost živine v zadevnih živinorejskih sektorjih.

Pomoč za mala in srednje velika podjetja, ki se ukvarjajo s primarno proizvodnjo kmetijskih proizvodov, bo dodeljena v skladu s členom 16(3) Uredbe (ES) št. 1857/2006: pomoč bo dodeljena v obliki subvencioniranih storitev in ne bo vključevala neposrednih plačil proizvajalcem, poleg tega pa tudi ne bo dodeljena retroaktivno za dejavnosti, ki so jih upravičenci že izpeljali.

Izdatki v zvezi z organizacijo tekmovanj, razstav, sejmov in forumov ter sodelovanjem na njih za izmenjavo informacij v sektorju bodo v skladu s členom 15(4) Uredbe (ES) št. 1857/2006, pomoč pa bo na voljo vsem z zadevnih področij, ki so do nje upravičeni glede na objektivno opredeljene pogoje

Številka XA: XA 151/08

Država članica: Italija

Regija: Regione autonoma Valle d'Aosta

Naziv sheme pomoči: Contributi alle spese per il controllo e la certificazione nel settore dell'agricoltura biologica

Pravna podlaga: Legge regionale 16 novembre 1999, n. 36 «Disposizioni in materia di controlli e promozione per le produzioni agricole ottenute mediante metodi biologici» e successive modificazioni e integrazioni

Načrtovani letni izdatki po shemi: 0,03 milijona EUR

Največja intenzivnost pomoči: 100 % stroškov nadzora in certifikacije ekološkega proizvodnega postopka; prispevek se dodeli v obliki subvencioniranih storitev, ki ne vključujejo neposrednih izplačil v denarju ekološkim nosilcem dejavnosti (proizvajalcem kmetijskih proizvodov in nabiralcem samoniklih proizvodov)

Datum začetka izvajanja: Od datuma objave registracijske številke prošnje za izvzetje na spletni strani Generalnega direktorata Evropske komisije za kmetijstvo in razvoj podeželja

Trajanje sheme pomoči: V skladu s shemo se pomoč lahko dodeli do 31.12.2013 in 6 mesecev po tem roku

Cilj pomoči: Spodbujati razvoj ekološkega kmetijstva. Sklicevanje na zakonodajo Skupnosti: člen 14 Uredbe (ES) št. 1857/2006

Zadevni sektorji: Živinoreja (govedo, ovce in koze, perutnina in zajci, mala tradicionalna gospodarstva, ki se ukvarjajo z rejo prašičev, konji in druga mala gospodarstva), sadje (jabolka, hruške, lupinarji, malo sadje in drugo sadje), vino, krmne rastline, žita, zelenjava, zdravilne rastline, rože in sadike, čebelarstvo in drugi živalski in rastlinski sektorji, ki veljajo za upravičene

Naziv in naslov organa, ki dodeli pomoč:

Regione autonoma Valle d'Aosta Assessorato agricoltura e risorse naturali Dipartimento Agricoltura Loc. Grande Charrière, 66 I-11020 Saint-Christophe

Spletni naslov: http://www.regione.vda.it/agricoltura/biologico/documenti/riferimenti_3.pdf

Številka XA: XA 159/08

Država članica: Republika Slovenija

Regija: Območje občine Ravne na Koroškem

Naziv sheme pomoči ali ime podjetja, ki prejme individualno pomoč: Podpore programom razvoja podeželja v občini Ravne na Koroškem 2008–2013

Pravna podlaga: Pravilnik o dodeljevanju pomoči za ohranjanje in razvoj kmetijstva in podeželja v občini Ravne na Koroškem za programsko obdobje 2008–2013 (II. poglavje)

Načrtovani letni izdatki po shemi ali skupni znesek individualne pomoči, dodeljene podjetju:

2008: 26 900 EUR

2009: 27 200 EUR

2010: 27 800 EUR

2011: 28 300 EUR

2012: 28 800 EUR

2013: 29 400 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % upravičenih stroškov na OMD,

— do 40 % upravičenih stroškov za ostala območja,

— do 60 % upravičenih stroškov na OMD, do 50 % upravičenih stroškov za ostala območja če naložbo izvajajo mladi kmetje v petih letih od vzpostavitve kmetijskega gospodarstva.

Podpore se dodelijo za naložbe na področju obnove gospodarskih objektov in nakupu opreme, namenjene kmetijski pridelavi, naložbam v trajne nasade, agromelioracije in urejanje pašnikov.

2. Varstvo tradicionalnih krajin in stavb:

— za neproizvodne objekte do 100 % dejanskih stroškov,

— za proizvodna sredstva na kmetijah do 60 % dejanskih stroškov oz. 75 % na OMD, pod pogojem, da naložba ne povzroči povečanja proizvodne zmogljivosti kmetije,

— dodatna pomoč se lahko odobri v višini do 100 % za pokritje dodatnih stroškov, ki nastanejo zaradi porabe tradicionalnih vrst materiala, ki je potreben za ohranitev značilnosti kulturne dediščine na stavbah.

3. Premestitev kmetijskih poslopij v javnem interesu:

— do 100 % dejanski stroškov, če premestitev poslopja zajema le razstavljanje, odstranitev in ponovno postavitev obstoječih stavb,

— če je posledica premestitve poslopja, da kmet dobi modernejše poslopje, mora sam prispevati vsaj 50 % na OMD, na ostalih območjih pa vsaj 60 % povečanja vrednosti poslopja po premestitvi. Če je upravičenec mladi kmet, je njegov prispevek vsaj 55 % na ostalih območjih ali 45 % na OMD,

— če je posledica premestitve poslopja povečanje proizvodne zmogljivosti, mora kmet sam prispevati vsaj 60 %, na OMD pa vsaj 50 % stroškov v zvezi s povečanjem zmogljivosti. Če je upravičenec mladi kmet, je njegov prispevek vsaj 55 % na ostalih območjih ali 45 % na OMD.

4. Pomoč za plačilo zavarovalnih premij:

— podpora občine znaša razliko pomoči med višino sofinanciranja zavarovalne premije iz nacionalnega proračuna do 50 % upravičenih stroškov zavarovalne premije za zavarovanje posevkov in plodov ter zavarovanja živali zaradi bolezni.

5. Pomoč za zaokrožitev zemljišč:

— do 100 % dejansko nastalih stroškov za upravne in pravne postopke.

6. Pomoč za spodbujanje proizvodnje kakovostnih kmetijskih proizvodov:

— do 100 % upravičenih stroškov v obliki subvencioniranih storitev in ne sme vključevati neposrednih plačil v denarju proizvajalcem.

7. Zagotavljanje tehnične podpore:

— do 100 % stroškov na področju izobraževanja, usposabljanja kmetov, svetovalnih storitev, organizacije forumov, tekmovanj, razstav, sejmov, publikacij, katalogov, spletišč, stroškov nadomeščanja. Pomoč se dodeli v obliki subvencioniranih storitev in ne sme vključevati neposrednih plačil v denarju proizvajalcem

Datum začetka izvajanja: April 2008 (Pomoč ne bo dodeljena pred objavo povzetka na spletni strani EK)

Trajanje sheme ali individualne pomoči: Do 31.12.2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: II. poglavje predloga Pravilnika o dodelitvi pomoči za ohranjanje in razvoj kmetijstva, gozdarstva in podeželja v občini Ravne na Koroškem, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen Uredbe: Naložbe v kmetijska gospodarstva,

5. člen Uredbe: Varstvo tradicionalne krajine in stavb,

6. člen Uredbe: Premestitev kmetijskih poslopij v javnem interesu,

12. člen Uredbe: Pomoč za plačilo zavarovalnih premij,

13. člen Uredbe: Pomoč za zaokrožitev zemljišč,

14. člen Uredbe: Pomoč za spodbujanje kakovostnih kmetijskih proizvodov,

15. člen Uredbe: Zagotavljanje tehnične pomoči v kmetijskem sektorju

Zadevni gospodarski sektor: Kmetijstvo

Naziv in naslov organa, ki dodeli pomoč:

Občina Ravne na Koroškem Gačnikova pot 5 SLO-2390 Ravne na Koroškem

Spletni naslov: http://www.uradni-list.si/1/ulonline.jsp?urlid=200822&dhid=95160

Drugi podatki: Pri ukrepu za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči

Tomaž ROŽEN

Župan občine Ravne na Koroškem

Številka XA: XA 162/08

Država članica: Španija

Regija: Andalucía

Naziv sheme pomoči ali ime podjetja, ki prejme individualno pomoč: Ayudas destinadas a la recuperación del potencial productivo de las explotaciones de ovino y caprino tras la aparición de la Lengua Azul

Pravna podlaga: Sección Primera del Capítulo Segundo del Proyecto de Orden por la que se establecen las bases reguladoras para la concesión de ayudas establecidas en el marco del Plan Andaluz de Recuperación de la Capacidad Productiva del Sector Ovino y Caprino, así como la concesión de subvenciones en forma de tipos de interés a préstamos como medidas de apoyo a los titulares de explotaciones ganaderas de vacuno de carne, porcino y cunícola ubicadas en Andalucía, y se efectúa su convocatoria

Načrtovani letni izdatki po shemi ali skupni znesek individualne pomoči, dodeljene podjetju: Izdatki znašajo predvidoma 3 milijone EUR v letu 2008 in 3 milijone EUR v letu 2009

Največja intenzivnost pomoči: Skupna pomoč bo znašala 30 EUR za vsako plemensko ovco, starejšo od 12 mesecev, ki je poginila ali bila zaklana zaradi bolezni modrikastega jezika, in 40 EUR za vsako plemensko kozo, starejšo od 12 mesecev, ki je poginila ali bila zaklana zaradi bolezni modrikastega jezika. Da bi zagotovili nadomestilo za živali, ki niso več produktivne, se lahko zaprosi za pomoč za 10 % več živali, kot je skupno število samic, starejših od 12 mesecev, ki so poginile ali bile zaklane zaradi obolelosti modrikastega jezika

Datum začetka izvajanja: Po objavi in začetku veljavnosti Proyecto de Orden por la que se establecen las bases reguladoras para la concesión de ayudas establecidas en el marco del Plan Andaluz de Recuperación de la Capacidad Productiva del Sector Ovino y Caprino

Trajanje sheme ali individualne pomoči: Plačila se bodo izvajala v celotnem letu 2008, glede na razpoložljiva proračunska sredstva pa se bodo izvajala še leta 2009.

Nadomeščajo se samo živali, izgubljene leta 2007. Shema izpolnjuje tako pogoje iz člena 10(6) Uredbe (ES) št. 1857/2006, ki določa, da je treba sheme pomoči uvesti v treh letih po nastanku stroškov ali izgube, plačati pa jih je treba v štirih letih po nastanku

Cilj pomoči: Shema je namenjena samo MSP.

Poleg tega je cilj pomoči v skladu s členom 10 Uredbe (ES) št. 1857/2006 lastnikom farm ovc in/ali koz nadomestiti izgubljene živali, in sicer tako, da se poenostavita nakup ali nadomeščanje živali in s tem povrne število živali pred izbruhom bolezni

Zadevni gospodarski sektorji: Ovčereja in kozjereja

Naziv in naslov organa, ki dodeli pomoč:

Consejería de Agricultura y Pesca de la Junta de Andalucía C/ Tabladilla, s/n E-41071 Sevilla

Celotno besedilo osnutka uredbe je na voljo na: http://www.juntadeandalucia.es/agriculturaypesca/portal/opencms/portal/DGPAgraria/orden_plan_apoyo_sector_ganadero?entrada=tematica&tematica=194

Drugi podatki: Osnutek uredbe o tej shemi vsebuje:

pomoč v okviru navedene sheme, tj. pomoč iz 2. poglavja 1. oddelka osnutka uredbe, ki je opisan v Plan Andaluz de Recuperación de la Capacidad Productiva del Sector Ovino y Caprino (načrt Andaluzije za ponovno vzpostavitev razmnoževalnih sposobnosti ovc in koz),

shema pomoči de minimis v skladu z Uredbo Komisije (ES) št. 1535/2007 z dne 20. decembra 2007 o uporabi členov 87 in 88 Pogodbe ES pri pomočeh de minimis v sektorju kmetijske proizvodnje: subvencije v obliki obresti za posojila kot podporni ukrep za lastnike ovc, koz, goveda za meso, prašičev in zajcev v Andaluziji.

Bolezen modrikastega jezika je navedena na seznamu, ki ga je sestavil Mednarodni urad za epizootije, in v Prilogi Odločbe Sveta 90/424/EGS in je zato v skladu s členom 10(7) Uredbe (ES) št. 1857/2006.

Ukrep je del javnega programa za odpravljanje bolezni v skladu z Orden de 26 de julio de 2007, por la que se establecen medidas de lucha contra la lengua azul (fiebre catarral ovina) ocasionada por virus del serotipo 1 (BTV-1) y se regula el movimiento pecuario de animales de las especies sensibles en la Comunidad Autónoma de Andalucía in je zato v skladu s členom 10(4) Uredbe (ES) št. 1857/2006

Številka XA: XA 167/08

Država članica: Francija

Regija: Département des Bouches-du-Rhône

Naziv sheme pomoči: Dispositif d'aides à l'investissement des Coopératives d'Utilisation de Matériel Agricole (C.U.M.A.)

Pravna podlaga:

— Člen 4 Uredbe (ES) št. 1857/2006

— Articles L1511-2, L1511-3 et L1511-5 du code général des collectivités territoriales

— Projet de délibération du Conseil général des Bouches-du-Rhône

Načrtovani letni izdatki po shemi: 100 000 EUR

Največja intenzivnost pomoči: 15 %

Pomoč se giblje med 5 in 15 % skupnih upravičenih stroškov, odvisno od opreme in prisotnosti drugih javnih financerjev, pri čemer se razume, da bo departmajski svet (conseil général) zagotavljal, da stopnja 40 % ne bo nikoli prekoračena, če bo več virov pomoči.

Nakup rabljene opreme ni upravičen do pomoči departmajskega sveta

Datum začetka izvajanja: Od dneva objave številke vpisa zahtevka za izvzetje na spletni strani Generalnega direktorata Komisije za kmetijstvo in razvoj podeželja

Trajanje sheme pomoči: 2008–2013

Cilj pomoči: V težkih gospodarskih razmerah, ko naložbe, potrebne za ohranjanje ali izboljšanje konkurenčnosti kmetijskih gospodarstev, postajajo čedalje večje breme, bi morali biti kmetje spodbujani, da združijo opremo in vire. Ker opremo kupijo zadruge CUMA, se s tem posamezniki izognejo prevelikim naložbam, kar bo povečalo konkurenčnost kmetijskih gospodarstev.

Ta shema pomoči spada v člen 4 Uredbe (ES) št. 1857/2006.

S tem programom naj bi kmetijska gospodarstva v skladu s členom 4(3)(a) Uredbe (ES) št. 1857/2006 z znižanjem stroškov za mehanizacijo dosegla znižanje proizvodnih stroškov in v skladu s točko 4(3)(d) navedene uredbe s širjenjem inovativne opreme, prijazne do okolja, uresničila cilj varstva okolja

Zadevni gospodarski sektorji: Vsi sektorji.

Pomoč je odprta vsem zadrugam CUMA, ne glede na njihov sektor dejavnosti, pod pogojem, da spoštujejo opredelitev MSP v smislu besedil Skupnosti

Naziv in naslov pristojnega organa:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille cedex 20

Spletni naslov: http://www.cg13.fr/amenagements/agriculture/aides.html